《安灵龙潭》
宋代·易祓

流水淼无际，其源偏坤舆。
压这以山麓，壅淤谁与疏。
神物夜上宅，风雷发欷嘘。
擘开苍玉峡，泻作清泠渠。
安得探其穴，扁舟武陵鱼。
吾闻覆载闲，不过一身如。
九竅互开合，血肤乃张舒。
其间或积滞，气郁成痈疽。
山泽本通气，自然厥中虚。
明河转地轴，乔岳并郊墟。
脉络无不寓，地行乃其馀。
请观千丈瀑，高出康谷庐。

作者简介：易祓 （1156年—1240年，汉语拼音yì fú）字彦章，一作字彦伟，又作彦祥，号山斋，湖南长沙宁乡县巷子口镇巷市村人。南宋中后期著名学者，为孝宗、宁宗、理宗三朝重臣，与同郡汤璹、王容并称“长沙三俊”。与著名词人姜夔“折节交之”。著有《周易总义》二十卷、《周官总义》三十卷等